Kuba zgjeron përdorimin e internetit
Është hera e parë që Kuba lejon një zgjerim të tillë të internetit. Qeveria komuniste i kishte premtuar Presidentit Obama se do t’i jepte popullit më tepër akses në internet
Kuba thotë se po e fuqizon përdorimin e internetit dhe thuajse po e përgjysmon koston për përdoruesit, duke e shtuar kapacitetin e lidhjeve për dhjetra qendra interneti të kontrolluara nga qeveria. Ky është zgjerimi i parë i përdorimit të internetit për Kubën, që kur presidenti Obama njoftoi se qeveria komuniste i kishte premtuar akses më të madh për kubanët në internet. Kjo është një pamje e zakonshme në shumë qytete të botës, por për Kubën është diçka e rrallë. Në këtë qendër kulturore në perëndim të Havanës, të rinj të brezit të mijëvjeçarit, të ngulur mbi laptopat, apo telefonat inteligjentë, janë të zhytur në lumturinë e përdorimit të internetit me lidhje , pa pagesë. Kohët e fundit qeveria kubane lejoi për herë të parë shërbimin publik falas të internetit. Ai drejtohet nga artisti i famshëm kuban Lexis Leyva, i njohur me pseudonimin “Kcho”. Ai ka lidhje të afërta me qevrinë kubane. Fidel Kastro u shfaq në ceremoninë e hapjes së qendrës së artit në janar të vitit 2014. Kcho thotë se shërbimi këtu vjen përmes lidhjes së tij personale të internetit, të autorizuar nga Ministria e Kulturës. Një shenjë e vendosur në muret e jashtme të qendrës kulturore jep pasuordin e internetit - një thirrje e famshme e revolucionarit Huan Alemaida në vitin 1956: “Këtu askush nuk dorëzohet!” Shërbimi i internetit këtu është i ngadalshëm, krahasuar me atë që janë mësuar të përdorin të huajt. Por për banorët e ishullit të etur për lidhje me botën, ky është një rast i vlefshëm për të përdorur Facebook-un, për të lexuar lajmet dhe për të komunikuar me miqtë dhe familjarët jashtë vendit. Kuba është një nga vendet me çmimet më të ulëta të lidhjes së internetit në botë dhe llogaritë e internetit janë tepër të kufizuara. Lidhjet me bandë të gjerë nëpër shtëpi janë diçka thuajse e padëgjuar. Vetëm të huajt mund ta kenë këtë lidhje, duke paguar qindra dollarë në muaj për shërbimin. Kapaciteti i internetit u fuqizua ndjeshëm në janar 2013, pas shtrirjes së kabllit nënujor me fibra optike nga Venezuela. Deri pak kohë më parë, lidhje ka patur vetëm në disa hotele ku shkojnë turistë dhe ku pagesa për një orë internet është thuajse sa një e katërta e rrogës mujore të kubanëve. Kritikët thonë se mungesa e lidhjes me internet në Kubë ndodh kryesisht për shkak të frikës se mos interneti sjell trazira sociale. Qeveria kubane fajëson embargon amerikane dhe ka shprehur publikisht synimin për ta zgjeruar përdorimin e internetit për qytetarët. Shumë të rinj kubanë, janë po aq të aftë për kapjen e teknologjisë, sa edhe bashkëmoshtarët e tyre në vendet ku interneti është më i përhapur, megjithë kufizimet e mëdha që ata kanë patur ndaj tekonologjisë. Marlon është një nga përdoruesir privatë të internetit, që kanë krijuar rrjetet e tyre. Kjo nuk e lejon atë të ketë akses në World Wide Web, por ai mund të komunikojë, të ndajë informacionin dhe të luajë lojëra elektronike. thotë Marlon. Nëpër çatitë e Havanës, sheh tela që lëkunden dhe varen nga njëra ndërtesë tek tjetra, duke krijuar lidhje lokale. Ajo që filloi disa vjet më parë në formën e kabllove të internetit, tani është shndërruar në një rrjet të rregulluar për këto sisteme, përmes të cilit lidhen përdoruesit në mbarë lagjen. Përdoruesit lidhen në rrjete sociale, të ngjashme me Facebook-un, dhe luajnë lojëra popullore siç është “Call of Duty”. Por duhet të kemi kujdes për ato që shkruajmë, thotë Adriani. Qeveria kubane kohët e fundit njoftoi plane për lidhje më të fuqishme të Internetit dhe kjo mund ta ndihmojë Marlonin të realizojë ëndërrën e tij për të luajtur në internet me përdorues amerikanë.